
Nemzeti öntudatra való nevelés lehetőségei, tanulási problémával élő gyermekek részvételével megszervezett projektben

Nemzeti Alaptantervben is olvasható, hogy nagyobb hangsúlyt kell fektetni a magyarságtudat kialakítására. Dolgozatom célja, hogy felkeltse a gyermekek múlt iránti érdeklődését, megélhessék a közösséghez tartozás élményét. Feltételezem, hogy a projekt lehetőséget teremt a nemzeti öntudat fejlesztéséhez. A gyakorlati tevékenységek és személyes élmények által több ismeret fog rögzülni. Véleményem szerint a projektben résztvevő tanulók a foglalkozások alatt sokkal motiváltabbak lesznek, aktívan fognak a munkában részt venni. Önállóbb oldalukat is meg tudjuk ismerni, amit egyébként nehezebb a hétköznapokban megfigyelnünk. A csoportmunkák által, fejlődnek a munkamegosztás terén, jobban fogják segíteni egymást, összetartóbb csapat jön létre.
Dolgozatom első részében a projektpedagógiát szeretném röviden megismertetni, majd kitérek a projektpedagógia nemzetközi és magyarországi helyzetére. Összefoglalom a Nemzeti Alaptantervben olvasható követelményeket, és az Irányelvek célkitűzéseit. Ezt követi a projekt részletes bemutatása. Bemutatásra kerül az intézmény és az osztályközösség, ahol a projektet elvégeztem. A gyakorlati tevékenységek által több képességterület együttes fejlesztése valósulhat meg. Élményszerűség miatt pozitív attitűd alakulhat ki a nemzeti öntudathoz. Dolgozatom végén a saját megfigyeléseimre hivatkozva szeretném hipotéziseimet bizonyítani.



